**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-953-2/16**

**Podgorica, 29.06.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 16/89225-89226 od 10.06.2016. godine, izjavljene zbog povrede pravila postupka-nedonošenja rješenja Sekretarijata za planiranje i uređenje prostora i zaštitu životne sredine Glavnog grada Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 28.06.2016. godine, donio:

**R J E Š E NJ E**

Žalba se usvaja.

Nalaže se Sekretarijatu za planiranje i uređenje prostora i zaštitu životne sredine Glavnog grada Podgorica da donese rješenje po zahtjevu za slobodan pristup informacijama NVO Mans 16/89225-89226 od 16.05.2016. godine u dijelu koji se odnosi na elektronske verzije Glavnog projekta UP. Broj 08-361/13-436 od 20.novembra 2013.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Sekretarijata za planiranje i uređenje prostora i zaštitu životne sredine Glavnog grada Podgorica, podnosilac zahtjeva za pristup informaciji je uložio žalbu. U žalbi se navodi da su dana 16.05.2016. godine podnijeli zahtjev za pristup informacijama i to kopije: akta Sekretarijata za planiranje i uređenje prostora i zaštitu životne sredine broj Up. 08-361/13-436 od 02. decembra 2013.godine i elektronske verzije Glavnog projekta Up. Broj 08-361/13-436 od 20. novembra 2013.godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je uvidom u spise predmeta formiranih po žalbi NVO Mans br.16/89225-89226 od dana 10.06.2016.godine, a koji su dostavljeni od strane Sekretarijata za planiranje i uređenje prostora i zaštitu životne sredine aktom br.žal.Up.08-351/16-467 dana 16.06.2016.godine utvrdio da je po zahtjevu NVO Mans od 16.05.2016. godine prvostepeni organ donio rješenje Up.08-351/16-467 od 19.05.2016.godine u kojem je odlučeno da se odobrava pristup informaciji iz prvog stava predmetnog zahtjeva i to: kopije akta broj Up.08-361/13-436 od 02.12.2013. godine, dok u odnosu na stav dva predmetnog zahtjeva koji se tiče dostavljanja elektronske verzije Glavnog projekta Up. Broj 08-361/13-436 od 20. novembra 2013.godine Sekretarijat za planiranje i uređenje prostora i zaštitu životne sredine Glavnog grada Podgorica nije donio rješenje.

U konkretnom predmetu, Sekretarijat za planiranje i uređenje prostora i zaštitu životne sredine Glavnog grada Podgorica nije donio rješenje po osnovu podnijetog zahtjeva za slobodan pristup informacijama NVO Mans br.16/89225-89226 od 16.05.2016. godine u dijelu koji se odnosi na elektronske verzije Glavnog projekta UP. Broj 08-361/13-436 od 20.novembra 2013.godine u zakonskom roku. Sekretarijat za planiranje i uređenje prostora i zaštitu životne sredine Glavnog grada Podgorica je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**